Presedintele american, Barack Obama, a fost iar tinta criticilor aduse de contracandidatul sau la Casa Alba, republicanul Mitt Romney, care sustine ca veteranii de razboi au fost neglijati si ca bugetul apararii nu este un domeniu care sa fie pasibil de reduceri bugetare.
Republicanul a fost extrem de bine primit de veterani in Indianapolis, unde a sustinut un discurs la sediul Legiunii Americane, arata Indystar.
Romney a fost aclamat pentru planul sau de a ajuta veteranii care si-au slujit tara, totodata criticandu-l pe actualul presedinte american pentru neglijarea acestei categorii de cetateni, pentru probleme de securitate nationala si pentru felul in care este construit bugetul apararii.
Mitt Romney a plecat apoi in Tampa, unde va avea loc ceremonia oficiala de desemnare a sa in postura de candidat la Casa Alba, din partea Partidului Republican.
"Trebuie sa tin cont ca macar Romney a venit si a stat de vorba cu 10.000 de veterani, Obama neavand timp de asa ceva", a spus unul dintre membrii Legiunii Americane.